Sõbralt Sõbrale nõustamiskeskus panustab vaimsesse tervisesse uutes ruumides
#000000
Jaanuari viimasest nädalast tegutseb Sõbralt Sõbrale Nõustamiskeskus uues asukohas aadressil Lai 23, Tartu. Hoolime Koos ringluse toel tegutsev nõustamiskeskus pakub spetsialistide abi nii üksikisikutele, paaridele kui ka peredele. Hubases nõustamiskeskuses võtab vastu pereterapeut ja kaplan Maire Latvala ning psühholoog ja pereterapeut Karita Kibuspuu. Eelmisest aastast liitus meeskonnaga ka psühhiaater-resident Kira Kohler, kelle juurde konsultatsioonile saab terapeudi suunamisega. Kuni 19-aastastele on nõustamisteenus tasuta.
#000001
Füüsiline ja vaimne tervis käivad käsikäes. Lisaks füüsilise tervise eest hoolitsemisele tahame kõiki kutsuda mõtlema ka vaimsele tervisele – peatuma ja märkama inimesi meie ümber ning leidma erinevaid viise, kuidas ka segastel aegadel hoolimist välja näidata.
#000003
Unistame sellest, et keegi ei jääks oma murega üksinda. Sõbralt Sõbrale Nõustamiskeskuse terapeutide poole võib pöörduda, kui on soov endas selgusele jõuda, suhteid parandada või elu kriisihetkedel tuge saada. Nõustamisele võib tulla vastavalt vajadusele üksi, koos partneri või kogu perega.
#000004
“Oma elukeerises tekib tihti tunne, et kõik on lõplikult metsas ja jääbki igavesti nii. Aga nõustamiskeskuses vestlemine annab lootuse, et asjad võivad ja saavad minna paremaks. See võtab ilmselt omajagu aega ja õppimist, aga see, kas on lootus või mitte, on peaaegu sama, kui see, kas elu on elamisväärne või mitte.” Merle, 40
#000005
Sõbralt Sõbrale Nõustamiskeskus pakub nõustamist hinnanguvabas ja usalduslikus õhkkonnas. Siin saab ennast vabalt väljendada ning koostöös spetsialistiga hinnata oma muresid ja võimalusi, kuidas nendega toime tulla.
#000006
“Tänaseks võin julgelt ja tänulikult öelda, et olen saanud käia psühholoogi juures nõustamisel juba mitu korda. Kui alustasin, olin päris keerulises kohas enda sisemaailma, mõtete ja tunnetega ning selle kõige tõttu ka suhetega. Igapäevane elu ja toimimine olid vahel juba väga keerulised. Kuid sellest hetkest, kui hakkasin regulaarselt käima nõustamisel, algas hea tervenemisprotsess. Võimalus sõnadesse panna kõike seda, mida ise ei oska ega mõista, seda kellegagi arutada ning lahendusi otsida, on olnud niivõrd oluline. Mina olen veel teekonnal ja usun, et tervenemisprotsessi keskpaigas, kuid olen juba praegu tänulik kogu abi eest, mis mulle osaks on saanud. Tahaksin väga, et igaühel oleks võimalus seda kogeda, sest üksi on raske, kuid koos alati palju kergem.” Laura, 17
#000007
“Meie nõustamiskeskuse jaoks on ülioluline, et oleme tänu Hoolime Koos fondile saanud algusest peale aidata kõiki noori tasuta. Tihtipeale on just gümnaasiumiealised noored need, kes teadvustavad, et vajavad psühholoogi või terapeudi abi, kuid olles täiskohaga õppijad, ei saa seda majanduslikult endale lubada,” räägib nõustamiskeskuse psühholoog ja pereterapeut Karita Kibuspuu.
#000008
Esimese sammu tegemine oma vaimse tervise eest hoolitsemise suunas võib olla elumuutev. Et abi oleks kättesaadav võimalikult varakult, pakume Sõbralt Sõbrale Nõustamiskeskuses kuni 19-aastastele noortele nõustamist tasuta.
#000009
“Nõustamised on andnud mulle meeletult palju ning seda sõnadesse panna on kergelt öeldes keeruline. Sõbralt Sõbrale nõustamiskeskuse psühholoogi abil olen üles ehitanud oma enesekindluse ja enesearmastuse, õppinud nägema elu värvilisemalt ja palju kergemana. Olen õppinud toime tulema oma emotsioonide ja käitumisega, neid analüüsima ja küsima endalt „Mis saab olla kõige hullem, mis juhtub?”. Hoolime Koos toetus on andnud mulle palju rohkem, kui ma kunagi oleksin osanud oodata. Toetus on andnud mulle vabaduse mitte muretseda selle pärast, kas mul on finantsiliselt võimalik psühholoogilist abi saada. Julgen igale noorele enda ümber soovitada Hoolime Koos toetust, sest selle taga peitub nii palju ilusaid inimesi.” Mirjam, 18
#000010
Võib olla saad just sina kellelegi hoolimist näidata: teda märgata, öelda mõni julgustav sõna või aidata teha oluline esimene samm, et pöörduda nõustamiskeskusesse. Meie usume, et Hoolime Koos ringlus on elustiil – annetades korras ja puhtaid asju, tulles vabatahtlikuks või ostes Sõbralt Sõbrale taaskasutuskauplustest, annad oma panuse Hoolime Koos ringlusele, mille abil pakume kuni 19-aastastele noortele tasuta nõustamisteenust. Hoolime. Alati.
#000011
Join us and you will always know what to do from Friend to Friend!
#000016